b'\n_START_ARTICLE_\n\xc4\x8ceslovas Vytautas Stankevi\xc4\x8dius\n_START_SECTION_\nBiografija\n_START_PARAGRAPH_\nGim\xc4\x97 smulki\xc5\xb3 \xc5\xabkinink\xc5\xb3 \xc5\xa1eimoje, kurioje augo jaunesni brolis ir sesuo. 1956\xc2\xa0m. baig\xc4\x97 Kauno politechnikum\xc4\x85, \xc4\xafgijo statybos techniko kvalifikacij\xc4\x85. 1956\xe2\x80\x931959\xc2\xa0m. tarnavo sovietin\xc4\x97je kariuomen\xc4\x97je. 1959\xe2\x80\x931974\xc2\xa0m. dirbo Miest\xc5\xb3 statybos projektavimo instituto Kauno filiale: buvo grup\xc4\x97s vadovas, vadovaujantis konstruktorius, vyriausiasis specialistas konstruktorius, Techninio skyriaus vir\xc5\xa1ininkas. 1965\xc2\xa0m. baig\xc4\x97 Kauno politechnikos instituto Statybos fakulteto vakarin\xc4\xaf skyri\xc5\xb3, \xc4\xafgijo pramonin\xc4\x97s ir civilin\xc4\x97s statybos in\xc5\xbeinieriaus diplom\xc4\x85 su pagyrimu._NEWLINE_1974\xe2\x80\x931990\xc2\xa0m. Miest\xc5\xb3 statybos projektavimo instituto Kauno filialo vyriausiasis in\xc5\xbeinierius. 1988\xc2\xa0m. bir\xc5\xbeelio 10 d. i\xc5\xa1rinktas \xc4\xaf S\xc4\x85j\xc5\xabd\xc5\xbeio Kauno iniciatyvin\xc4\x99 grup\xc4\x99; S\xc4\x85j\xc5\xabd\xc5\xbeio Kauno tarybos pirmininkas, S\xc4\x85j\xc5\xabd\xc5\xbeio Seimo narys. 1990\xc2\xa0m. vasario 24 d. i\xc5\xa1rinktas Auk\xc5\xa1\xc4\x8diausiosios Tarybos\xc2\xa0\xe2\x80\x93 Atkuriamojo Seimo nariu, 1990\xe2\x80\x931992\xc2\xa0m. Seimo pirmininko Vytauto Landsbergio pavaduotojas. _NEWLINE_1991\xe2\x80\x931992\xc2\xa0m. Lietuvos valstybin\xc4\x97s deryb\xc5\xb3 su Rusija delegacijos vadovas.  1992\xc2\xa0m. suteiktas nepaprastojo ir \xc4\xafgaliotojo ambasadoriaus diplomatinis rangas.  1992\xe2\x80\x931993\xc2\xa0m. speciali\xc5\xb3j\xc5\xb3 misij\xc5\xb3 ambasadorius LR u\xc5\xbesienio reikal\xc5\xb3 ministerijoje. _NEWLINE_1996\xe2\x80\x932000\xc2\xa0m. LR Seimo narys.  Gedimino Vagnoriaus, Rolando Pakso ir Andriaus Kubiliaus Vyriausyb\xc4\x97se\xc2\xa0\xe2\x80\x93 LR kra\xc5\xa1to apsaugos ministras. 2001\xe2\x80\x932005\xc2\xa0m. LR ambasadorius Norvegijos Karalyst\xc4\x97je.  2005\xe2\x80\x932008\xc2\xa0m. LR u\xc5\xbesienio reikal\xc5\xb3 ministr\xc5\xb3 Antano Valionio ir Petro Vaitiek\xc5\xabno patar\xc4\x97jas. 2008\xe2\x80\x932012\xc2\xa0m. LR Seimo narys, Seimo pirminink\xc5\xb3 Ar\xc5\xabno Valinsko ir Irenos Degutien\xc4\x97s pavaduotojas.  Nuo 2008\xc2\xa0m gruod\xc5\xbeio m\xc4\x97n. Lituanistikos tradicij\xc5\xb3 ir paveldo \xc4\xafprasminimo komisijos pirmininkas._NEWLINE_\xc5\xbdmona Jadvyga (g. 1941). Vaikai Alius, Rimas.'